નવી દિલ્હીઃ નાણાકીય વર્ષ 2017-18 પૂર્ણ થવાની તૈયારીમાં છે. ત્યારે 1 એપ્રિલના રોજ નવા નાણાકીય વર્ષની શરૂઆત સાથે જ બજેટમાં જાહેર થયેલા લોન્ગ ટર્મ કેપિટલ ગેન ટેક્સ સહિત ઘણા પ્રસ્તાવ લાગુ થઈ જશે. તો આ સિવાય 250 કરોડ રૂપીયા સુધીનો વ્યાપાર કરનારી કંપનીઓ પર પણ કોર્પોરેટ ટેક્સ ઓછો કરીને 25 ટકા કરવા અને ટ્રાંસપોર્ટ અલાઉંસ મેડિકલ રીએંબેસમેન્ટની અવેજીમાં 40 હજાર રૂપીયાનું સ્ટાન્ડર્ડ ડિડક્શન સહિત અન્ય ટેક્સ પ્રપોઝલ પણ અમલમાં આવશે.